Noruwei no Mori

***Noruwei no Mori*** (japanski: **ノルウェイの森**; srpskohrvatski: ***Norveška šuma***) je roman japanskog pisca Harukija Murakamija iz 1987. godine. Roman je nostalgična priča o gubitku i seksualnosti. Protagonist i pripovjedač romana je Toru Watanabe, koji se prisjeća svojih studentskih dana iz Tokija. Kroz njegova sjećanja na mladenačke dane, vidimo kako Toru razvija odnos s dvije jako različite žene – prelijepom, ali emocionalno opterećenom Naoko te društvenom i živahnom Midori.

Radnja romana smještena je u Tokijo tokom 1960-ih godina kada su japanski studenti, kao i brojni diljem svijeta, protestirali protiv sustava. Mada studentski pokret služi kao pozadina za razvoj fabule romana, Murakami ga (kroz Toruove i Midorine oči) prikazuje kao slabašan i licemjeran pokret.

Prvi dio romana temeljen je na jednoj ranijevoj Murakamijevoj priči, "Krijesnica", koju je proširio za potrebe romana. Priča je, kasnije, uključena u zbirku *[[Mekurayanagi to nemuru onna|Slijepa vrba, uspavana žena]]*. *Norveška šuma* je postala hit među japanskom mladeži i od Murakamija je učinila svojevrsnu zvijezdu u Japanu, što mu je u to vrijeme predstavljalo problem.

Istoimeni film snimljen prema romanu izdan je u Japanu 11. prosinca 2010., a režirao ga je francusko-vijetnamski režiser Trần Anh Hùng.

## Naslov

Izvorni japanski naziv, *Noruwei no Mori*, predstavlja standardni japanski prijevod naslova pjesme "Norwegian Wood" grupe The Beatles, koju je napisao John Lennon. Sama pjesma se u romanu često spominje, a ujedno je i najdraža pjesma Toruove djevojke Naoko. Ipak, *Mori* na japanskom jeziku označava "šumu", a ne "drvo", o kojemu pjesma govori. Uloga šume i šumska scenografija također igraju veliku ulogu u romanu.

## Likovi

*  – glavni lik i pripovjedač. Toru je student iz Tokija prosječnih sposobnosti koji studira dramaturgiju, ali bez nekih jasnih uvjerenja i razloga zašto to čini. Za razliku od većine studenata, zanima ga zapadna, posebice američka književnost. Njegov najbolji prijatelj je Kizuki, a kasnije razvija veze s Naoko i Midori.
*  – prelijepa, ali emocionalno nestavilna djevojka koja je isprva Kizukijeva djevojka, ali nakon njegove smrti bude s Toruom. Njezina sestra se ubila kada je imala 17, što, zajedno s Kizukijevom smrću, ima velik utjecaj na njezinu ličnost.
*  – Toruova kolegica, izrazito živahna i društvena. Zajedno sa sestrom, pomaže ocu voditi malenu knjižaru. Na početku je imala dečka, ali ubrzo joj se, nakon boljeg upoznavanja, počinje sviđati Toru, što njega stavlja u nezgodnu situaciju.
*  – pacijentica u planinskom aziliju u kog odlazi Naoko. Kako dijeli sobu s Naoko, njih dvije ubrzo postaju bliske prijateljice. Reiko je bila uspješna pijanistica i gitaristica kojoj su neprestani mentalni problemi unuštili prvo karijeru, a onda i brak. Pokušava savjetovati Torua i Noko u njihovoj vezi.
*  – Toruov najbolji prijatelj iz srednje škole, i prvi dečko kog je Naoko imala. Ubio se kada je imao 17 godina.
*  – student diplomacije u Tokiju čije se prijateljstvo s Toruom rasplamsalo zbog knjige *[[The Great Gatsby]]*, koju obojica obožavaju. Nagasawa je neuobičajeno karizmatičan, a njegova kompleksnost ogleda se kako kroz njegove ideale tako i kroz veze. Toru ga rutinski prati u barove, gdje pronalaze cure za seks.
*  – Nagasawina djevojka koja je s njim puno propatila. Draga žena po prirodi, pokušala je ponuditi savjet Toruu, ali on se odbio povjeriti kako njoj tako i Nagasawi. Dvije godine nakon što je Nagasawa otišao za Njemačku, Hatsumi se udala, samo da bi nakon dvije godina počinila samoubojstvo. Ova vijest natjera Torua da prekine prijateljstvo s Nagasawom.
*  – Toruov cimer koji je opsjednut čistoćom, studira kartografiju. Isprva se odseli, ostavivši cijelu sobu Toruu, a kasnije u potpunosti napušta dom.
* **Itoh** – student slikarstva kog Toru upozna nakon što se odseli iz doma kog je djelio s Nagasawom i "Jurišnikom". Otkrije se kako im je zajednička ljubav Boris Vian. Ima djevojku u rodnom gradu, Nagasakiju, ali njezino nezadovosljstvo njegovim izborom studija rezultira njegovim nezadovoljstvom njihovom vezom.
* **Momoko "Momo" Kobajashi** – Midorina sestra.
* **G. Kobajashi** – Midorin otac, udovac. Midori je isprva rekla da je emigrirao u Urugvaj, ali to se ispostavilo šalom; G. Kobajashi je, zapravo, bio u tokijsoj bolnici zbog raka mozga. Kada ga Midori i Toru posjete, Toru ostane nakratko i sam se brine o njemu. Kasnije umre, nakon čega njegove kćeri prodaju knjižaru kako bi se odselile u drugu četvrt.

## Aluzije

* Jedna od najdražih knjiga Torua i njegova prijatelja Nagasawe je roman *[[The Great Gatsby]]* F. Scotta Fitzgeralda. Prije *Gatsbyja*, Toru je jako volio knjigu *[[The Centaur]]* Johna Updikea, koju je pročitao nekoliko puta.
* Tokom njegovih prvih susreta s Naoko i Reiko u aziliju, Toru čita roman *[[Der Zauberberg]]* Thomasa Manna. Isto tako procjenjuje i roman *[[Unterm Rad]]*, drugu knjigu Hermanna Hessea.
* Kada Toru posjeti Naoko u aziliju, njih se dvoje prisjete događaja kada su Kizuki i on uzeli motocikl kako bi ju posjetili u bolnici. Ista ta priča, samo proširena, ispripovijedana je u naslovnoj priči zbirke *[[Mekurayanagi to nemuru onna|Slijepa vrba, uspavana žena]]*.

## Reference

## Vanjske veze
* ''Norwegian Wood'' by Haruki Murakami, Reviewed by Ted Gioia